cyanic-selkie/wikianc huggingface dataset:
ব্ল্যাক প্যান্থার (চলচ্চিত্র)
অগ্রিম-টিকেট বিক্রির রেকর্ড
চলচ্চিত্র ফ্যান্ডাগো-তে চতুর্থ-সর্বোচ্চ অগ্রিম-টিকেট বিক্রি করে এবং ফেব্রুয়ারির পাশাপাশি বছরের প্রথম একচতুর্থাংশে মুক্তি পাওয়া একটি শীর্ষ অগ্রিম-বিক্রিকারী চলচ্চিত্র ও সুপারহিরো চলচ্চিত্র হয়ে ওঠে। এটি ছিল ওয়েবসাইটটির প্রথম ২৪ ঘণ্টায় সর্বোচ্চ অগ্রিম-টিকেট বিক্রি হওয়া একটি মার্ভেল চলচ্চিত্র। ব্ল্যাক প্যান্থার আবার ছিল অ্যালামো ড্র্যাফ্টহাউজ সিনেমা-য় অন্যান্য সুপারহিরো চলচ্চিত্রের তুলনায় অগ্রিম-টিকেট বিক্রির দিকে সর্বোচ্চ সংখ্যা। অন্যদিকে, চলচ্চিত্রটি এএমসি থিয়েটার-এ পূর্বের সকল মার্ভেল চলচ্চিত্রগুলোকে টিকেট বিক্রির রেকর্ড ছাড়িয়ে যায় এবং অ্যাটম টিকেটস-এ জোরাল অগ্রিম বিক্রি চলে। যুক্তরাষ্ট্রে প্রেক্ষাগৃহে চলার চারদিন আগে, আইম্যাক্স সংস্থার প্রধান নির্বাহী কর্মকর্তা গ্রেগ ফস্টার প্রকাশ করেন যে ব্ল্যাক প্যান্থার অন্যান্য মার্ভেল চলচ্চিত্রের তুলনায় সর্বোচ্চ আইম্যাক্স টিকেট বিক্রি করে, যা অন্যান্য চলচ্চিত্রের মতো উদ্বোধনের ১০ দিন আগে শীর্ষস্থানে আরোহণ করতে দেখা যায়নি। তিনি বলেন, "অনুভব হচ্ছে যে চলচ্চিত্রটি এটির চলার সঙ্গেই শীর্ষস্থানে পৌঁছে যাবে"। ফ্যান্ডাগো-র অগ্রিম বিক্রি চূড়ান্তভাবে চলচ্চিত্রটির উদ্বোধনী সপ্তাহান্তের আয়ের ৩০% হিসেবে বিবেচনা করা হয়, যা ছিল ফ্যান্ডাগো-র ইতিহাসে কোন চলচ্চিত্রের বৃহত্তর বক্স অফিস অংশের মধ্যে একটি।
যুক্তরাষ্ট্র এবং কানাডা
ব্ল্যাক প্যান্থার-এর আরম্ভিক সপ্তাহান্তের জন্য পূর্ব-অনুমানে $৮–$১৭কোটি সীমাবদ্ধ করা হয়, যার সাথে প্রতিদ্বন্দ্বী চলচ্চিত্র স্টুডিওজ সর্বোমোট অনুমানে সংখ্যা উঠে দাড়ায় $১৮-$২০কোটি পর্যন্ত; ডিজনি উপার্জনের সংখ্যাটিকে $১৫কোটির কাছাকাছি হিসেবে অনুমান করে। চলচ্চিত্রটি চূড়ান্তভাবে এটির আরম্ভিক দিনে $৭কোটি ৫৮ লক্ষ্য আয় করে (যার মধ্যে রয়েছে বৃহস্পতিবার রাতের প্রাকদর্শন থেকে $২কোটি ৫২লক্ষ্য) এবং যুক্তরাষ্ট্রের চার-দিনের রাষ্ট্রপতি দিনের সপ্তাহান্ত জুড়ে $২৪কোটি ২১লক্ষ্য। এটি ছিল সেরা রাষ্ট্রপতি দিনের সপ্তাহান্ত আরম্ভ এবং একজন কৃষ্ণাঙ্গ পরিচালক ও এক কৃষ্ণাঙ্গ অভিনয়শিল্পীর দলের জন্য সেরা আরম্ভিক সপ্তাহান্ত। এমএসি থিয়েটার-এর জন্য, ব্ল্যাক প্যান্থার ৩৩টি অবস্থানে সর্বোচ্চ-আয়কারী চলচ্চিত্র এবং সবগুলোর মধ্যে ১৫০টিতে সর্বোচ্চ আরম্ভিক সপ্তাহান্ত ছিল। সর্বোপরি, এটি ছিল ৪৪ লক্ষ্য প্রবেশনের সাথে ধারাবাহিকে সর্বোসময়ের দ্বিতীয়-বৃহত্তর আরম্ভিক সপ্তাহান্ত। অ্যাটম টিকেটস যেকোন অন্যান্য সুপারহিরো চলচ্চিত্র থেকে ব্ল্যাক প্যান্থার-এর জন্য সবচেয়ে বেশি টিকেট বিক্রি করে। ডেডলাইন হলিউড-এর অ্যান্থনি ডা'আলেসান্দ্রো এই সফলতাটিকে "এই বছরের দ্বিতীয় মাসের গ্রীষ্মকালীন বক্স অফিস রেকর্ড" হিসেবে ব্যাখ্যা করেন।
মঙ্গলবার এবং বৃহস্পতিবারের একটি রেকর্ড-স্থাপনকারী উপার্জনের সাথে, এটির আরম্ভিক সপ্তাহান্তের পরের সপ্তাহও দৃঢ় ছিল, যা চলচ্চিত্রটিকে প্রথম সপ্তাহে সর্বোচ্চ-আয়কারী এমসিইউ বানিয়ে তুলে। এটি আবার ৮ দিনেই $৩০কোটি অতিক্রম করে, যা এটিকে এই বিভাগে দ্রুততম এমসিইউ বানিয়ে তুলে। এটির দ্বিতীয় সপ্তাহে, চলচ্চিত্রটি $১১কোটি ২লক্ষ্য আয় করে, যা এটির আরম্ভিক সপ্তাহ থেকে ৪৫ শতাংশ হ্রাস পায় এবং যেকোন এমসিইউ চলচ্চিত্রের এটির দ্বিতীয় সপ্তাহের সর্বনিম্ন হ্রাস। এটি ছিল সর্বোসময়ের দ্বিতীয়-সেরা দ্বিতীয় সপ্তাহ এবং দি অ্যাভেঞ্জার্স-কে ($১০কোটি ৩লক্ষ্য) পরাজিত করে একটি মার্ভেল চলচ্চিত্রের জন্য সেরা দ্বিতীয় সপ্তাহ। অধিকতর, ব্ল্যাক প্যান্থার ফেব্রুয়ারি মাসে মুক্তি পাওয়া সর্বোচ্চ-আয়কারী চলচ্চিত্র হয়ে ওঠে, যা দ্য প্যাশন অফ দ্য ক্রাইস্ট (২০০৪) ($৩৭কোটি ৩লক্ষ্য)।
ব্ল্যাক প্যান্থার ছিল অ্যাভাটার-এর পর কমপক্ষে পাঁচটি সপ্তাহান্তের জন্য শীর্ষ স্থানে প্রথম স্থান বজায় রাখা প্রথম চলচ্চিত্র এবং ১৯৯২-এ ওয়েন্স ওয়ার্ল্ড-এর পর কমপক্ষে পাঁচটি সপ্তাহান্তের জন্য শীর্ষ স্থানে প্রথম স্থান বজায় রাখা ফেব্রুয়ারি মাসে মুক্তি পাওয়া প্রথম চলচ্চিত্র। চলচ্চিত্রের পরবর্তী সপ্তাহান্তগুলো জুড়ে পতন ঘটে, কিন্তু এটির দশম সপ্তাহান্তে শীর্ষ দশের মধ্যে থাকে। এটি একাদশতম সপ্তাহান্তে অ্যাভেঞ্জার্স: ইনফিনিটি ওয়ার-এর মুক্তির কারণে, আংশিকভাবে চলচ্চিত্রটি বক্স অফিসে ফিরে আসে। সেই একই সপ্তাহান্তে, এটি ১৬০০টি অবস্থান জুড়ে $৩১.৪ লক্ষ্য আয় করে। ডা'আলেসান্দ্রো উল্লেখ করেন সেই অবস্থানগুলো থেকে এই উপার্জন ইঙ্গিত করে যে লোকজন ইনফিনিটি ওয়ার-এর সাথে একত্রে পুনরায় ব্ল্যাক প্যান্থার দেখছিল। ব্ল্যাক প্যান্থার এটির ত্রয়োদশতম সপ্তাহান্তে পুনরায় শীর্ষ দশে পৌঁছে যায়।
এটি ২৫তম সপ্তাহান্তে, $৭০ কোটি অতিক্রম করা সর্বোসময়ের চলচ্চিত্র হতে সাহায্যের জন্য ডিজনি চলচ্চিত্রের প্রেক্ষাগৃহের সংখ্যা ১০ থেকে ২৫-এ পরিবর্তন করে। আইজিএন-এর ব্রায়ান গেলাগার বোধ করেন যে চলচ্চিত্রটির $৭০ কোটি অতিক্রম করা ইনফিনিটি ওয়ার-এর একই সময়ে বিশ্বব্যাপী $২০৪ কোটি আয়ের চেয়ে আরও বেশি চিত্তাকর্ষক ছিল। গালাগার ব্ল্যাক প্যান্থার-এর ফেব্রুয়ারি মাসে মুক্তি পাওয়ার কারণে অন্যান্য চলচ্চিত্রের সাথে কোন বড় প্রতিদ্বন্দ না থাকায় প্রত্যেক সপ্তাহে বেশি সঙ্গত হওয়াকে উল্লেখ করে, যা ১৫তম সপ্তাহান্ত পর্যন্ত কখনো একবারের জন্যও ৫০% হ্রাস পায়নি। কিন্তু অন্যদিকে, ইনফিনিটি ওয়ার এটির দ্বিতীয় সপ্তাহান্তে ৫৫% হ্রাসের সাথে মুখোমুখি হয় এবং ব্ল্যাক প্যান্থার ছিল "বৈচিত্র্যতা এবং উপস্থাপনার জন্য একটি মিলিত ডাক"। চলচ্চিত্রটি হলো ২০১৮ সালের সর্বোচ্চ-আয়কারী চলচ্চিত্র এবং সর্বসময়ের সর্বোচ্চ-আয়কারী চলচ্চিত্রের পাশাপাশি সর্বোচ্চ-আয়কারী সুপারহিরো চলচ্চিত্র হয়ে ওঠে।   অধিকতর, এটির সর্বোমোট $৩ কোটি ৬ লক্ষ্য আইম্যাক্স উপার্জন ছিল যেকোন এমসিইউ চলচ্চিত্রের জন্য সর্বোচ্চ।
অন্যান্য অঞ্চল
যুক্তরাষ্ট্র এবং কানাডার বাহিরে, চলচ্চিত্রটি এটির প্রথম সপ্তাহান্তে ৪৮টি অঞ্চলে প্রদর্শনের আরম্ভ হয় এবং $১৮কোটি ৪০লক্ষ্য উপার্জনের পাশাপাশি বেশির ভাগ অঞ্চলে চলচ্চিত্রের আরম্ভের তালিকায় প্রথম স্থান দখল করে (যদিও জার্মানি এবং ইতালির মতো কিছুতে দ্বিতীয় যেখানে ফিফটি শেডস ফ্রিড ভালো পরিবেশন করে)। বহুসংখ্যক দেশে এটি শীর্ষ ফেব্রুয়ারি চলচ্চিত্রের আরম্ভ হয়ে ওঠে,  যার মধ্যে ছিল আফ্রিকান বাজার ও মধ্যপ্রাচ্য এবং একই সময়ে, ল্যাটিন আমেরিকা জুড়ে শীর্ষ স্থান। আইম্যাক্স ২৭২টি পর্দা থেকে আরম্ভের সপ্তাহান্তিক আয় $৮কোটি ১৫লক্ষ্য হিসেবে গণনা করে, যার মধ্যে ছিল নাইজেরিয়া, কেনিয়া এবং ইন্দোনেশিয়ায় এই বিন্যাসে সপ্তাহান্তিক আরম্ভের রেকর্ড। এটির দ্বিতীয় সপ্তাহান্তে, ৫৫টি অঞ্চলে, চলচ্চিত্রটি $৮কোটি ৩৫লক্ষ্য আয় করে এবং বেশির ভাগের মধ্যে শীর্ষ স্থান বজায় রাখে, যার মধ্যে ছিল আড়াআড়িভাবে ল্যাটিন আমেরিকা এবং অন্যদিকে, জার্মানিতেও চলচ্চিত্রটি শীর্ষ চলচ্চিত্র হয়ে ওঠে। পশ্চিম আফ্রিকার অঞ্চলে ৭% বৃদ্ধি পায়, যার ফলাফল ছিল সেই অঞ্চলে সর্বসময়ের বৃহত্তম তিন দিনের সপ্তাহান্ত। ত্রিনিদাদের ছিল সর্বসময়ের বৃহত্তম আরম্ভ সপ্তাহান্ত ($৭,০০,০০০) এবং রাশিয়ায় আইম্যাক্স মুক্তি ছিল সেই দেশের একটি ফেব্রুয়ারি রেকর্ড ($১৭লক্ষ্য)।
এটির তৃতীয় সপ্তাহান্তে, চলচ্চিত্রটি এটির ৫৬টি অঞ্চল জুড়ে প্রথম স্থান বজায় রাখে, যার মধ্যে ছিল পুরো ল্যাটিন আমেরিকা অঞ্চল। অন্যদিকে, জাপানের আরম্ভ ছিল সেই সপ্তাহান্তের পশ্চিম অঞ্চলের শীর্ষ চলচ্চিত্র এবং সর্বোপরি, দ্বিতীয়। এটির চতুর্থ সপ্তাহান্তে, ব্ল্যাক প্যান্থার চীনে ($৬ কোটি ৬৫ লক্ষ্য) সেই দেশের চতুর্থ-আয়কারী এমসিইউ এবং শীর্ষ সুপারহিরো আরম্ভের খেতাবের সাথে প্রেক্ষাগৃহে প্রদর্শিত হয়। এর মধ্যে আরও ছিল চীনে আইম্যাক্সে মার্চ মাসের বৃহত্তম আরম্ভ দিন এবং আরম্ভ সপ্তাহান্ত ($৭৩ লক্ষ্য)। এছাড়াও, চলচ্চিত্রটি সোজা চতুর্থ সপ্তাহান্তের জন্য যুক্তরাজ্য এবং ল্যাটিন আমেরিকার অঞ্চলের (আর্জেন্টিনা ছাড়া) পাশাপাশি দক্ষিণ আফ্রিকা, অস্ট্রেলিয়া এবং নিউজিল্যান্ডে শীর্ষ স্থান ধরে রাখতে সক্ষম হয়। সাতটি সপ্তাহের জন্য, ব্ল্যাক প্যান্থার ছিল দক্ষিণ আফ্রিকায় শীর্ষ চলচ্চিত্র, যেখানে এটি সর্বসময়ের সর্বোচ্চ-আয়কারী চলচ্চিত্র হয়ে ওঠে। এর পাশাপাশি, এটি পশ্চিম ও পূর্ব আফ্রিকা এবং দক্ষিণ আফ্রিকার অঞ্চলে সর্বসময়ের সর্বোচ্চ-আয়কারী চলচ্চিত্র  এবং নেদারল্যান্ডসে সর্বসময়ের সর্বোচ্চ-আয়কারী সুপারহিরো চলচ্চিত্র হয়ে ওঠে।, চলচ্চিত্রটির গরিষ্ঠ বাজারগুলো ছিল চীন ($১০ কোটি ৪৬ লক্ষ্য), যুক্তরাজ্য ($৬ কোটি ৭৭ লক্ষ্য) এবং দক্ষিণ কোরিয়া ($৪ কোটি ২৮ লক্ষ্য)। এটি অন্যান্য অঞ্চলে সর্বসময়ের পঞ্চম সর্বোচ্চ-আয়কারী এমসিইউ চলচ্চিত্র হয়ে ওঠে।
সমালোচনামূলক প্রতিক্রিয়া
পর্যালোচনা সংগ্রাহক রটেন টম্যাটোস ৪৭৫টি পর্যালোচনার উপর ভিত্তি করে ৯৬% সমর্থনকারী রেটিং এবং গড়ে ৮.২৬/১০-এর রেটিং প্রতিবেদন করে। ওয়েবসাইটের সমালোচনামূলক সর্বসম্মতি হিসেবে রয়েছে যে, "ব্ল্যাক প্যান্থার সুপারহিরো চলচ্চিত্রগুলোকে রোমাঞ্চকর নতুন উচ্চতায় তুলে নেয় [এবং] একই সময়ে[,] এমসিইউ-এর চিত্তাকর্ষক গল্পগুলোর মধ্যে একটি-কে বলে এবং—এটির সবচেয়ে সম্পূর্ণ উপলব্ধ চরিত্রদের মধ্যে কিছুকে পরিচয় করায়।", এটিকে ওয়েবসাইট-টিতে সেরা-সমালোচিত জীবিত-মারপিঠধর্মী সুপারহিরো চলচ্চিত্র ছিল, যা দ্য ডার্ক নাইট (২০০৮) এবং আয়রন ম্যান (২০০৮)-এ এই বিভাগে পরাজিত করে। পরিমাণকৃত গড় ফলাফল ব্যবহারকারী মেটাক্রিটিক "বিশ্বব্যাপী প্রশংসা" নির্দেশ করে ৫৫টি পর্যালোচনার উপর ভিত্তি করে ১০০-এর মধ্যে ৮৮ হিসাব প্রদান করে। সিনেমাস্কোর কর্তৃক দর্শকদের জরিপের পরিণামে চলচ্চিত্রটিকে A+ থেকে F-এর মাত্রায় গড়ে "A+" দেওয়া হয়, যা মার্ভেল-এর দি অ্যাভেঞ্জার্স-এর পরে এই ফলাফল প্রাপ্ত দ্বিতীয় জীবিত-মারপিঠধর্মী সুপারহিরো চলচ্চিত্র হয়ে ওঠে। কমস্কোর-এর পোস্টট্রেক কর্তৃক চলচ্চিত্র-দর্শকদের জরিপের পরিণামে চলচ্চিত্রটিকে একটি ৯৫% ধনাত্মক স্কোর এবং একটি ৮৮% "স্পষ্টভাবে পরামর্শ" দেওয়া হয়, যার সাথে সেই লোকদের মধ্যে এক-তৃতীয়াংশ চলচ্চিত্রটিকে পুনরায় দেখার পরিকল্পনা করে। রেলিসমিক্স প্রতিবেদন করে যে #BlackPanther-এর জন্য টুইটার হ্যাশট্যাগের ব্যবহার এবং প্রেক্ষাগ্রহ থেকে বাহির হওয়া লোকদের চলচ্চিত্রের টুইটার অ্যাকাউন্ট-টিকে ট্যাগ করা ছিল একটি চলচ্চিত্রের আরম্ভ সপ্তাহান্তের জন্য সর্বোচ্চ, যার সাথে একটি দিনে ৫৫৯,০০০টি ভিন্ন ভিন্ন পোস্ট (একটি চলচ্চিত্রের জন্য ১০০,০০০টি হলো গড় পরিমাণ)। ব্ল্যাক প্যান্থার অনেক সমলোচকদের শীর্ষ ১০-এর তালিকায় ২০১৮-এর একটি শীর্ষ চলচ্চিত্র হিসেবে তালিকাভুক্ত করা হয়।
দ্য হলিউড রিপোর্টার-এর টড ম্যাকার্থি চলচ্চিত্রের অভিনয়শিল্পীদের আলোকপাত করেন, অনুভব করেন যে বোজম্যান "নিশ্চিতভাবে তার নিজের-টা ধরে রাখেন, কিন্তু সেখানে কিছু সম্পূর্ণভাবে মুগ্ধকারী পার্শ্ব খেলোয়াড় রয়েছে", যার মধ্যে রয়েছে জর্ডান, ইয়ংও এবং রাইট। ভ্যারাইটি থেকে পিটার ডিব্রাজ বলেন চলচ্চিত্রটি ছিল এখনো পর্যন্ত শ্রেষ্ঠ স্বতন্ত্র-চরিত্র-ভিত্তিক চলচ্চিত্রের মধ্যে একটি এবং এটি "এটির নায়কের ঐতিহ্যকে উদ্‌যাপন" করে। দ্য নিউ ইয়র্ক টাইমস-এর জন্য প্রতিবেদনে, ম্যানহোলা ডার্গিস ব্ল্যাক প্যান্থার-কে "একটি চলচ্চিত্রের একটি ঝাঁকুনি" বলেন এবং এটিকে "অতীতের [একটি] প্রতীক" হিসেবে বলেন "যা [অতীতে] অস্বীকৃত হয় এবং একটি ভবিষ্যৎ যা খুবই বর্তমানের মতো অনুভব হয়" এটির কৃষ্ণাঙ্গ কল্পনাশক্তি, সৃষ্টি এবং স্বাধীনতার উপর কেন্দ্রিত হওয়ার কারণে। লস অ্যাঞ্জেলেস টাইমস-এর কেনেথ টারান চলচ্চিত্রের বিষয়বস্তুগুলো এবং এগুলোর বিশ্লেষণ যে কোন ধনী দেশগুলো দরিদ্র এবং নিপীড়িতদের কাছে ঋণগ্রস্ত। তিনি আবার উল্লেখ করেন যে চলচ্চিত্রটি "কুগলার-এর উত্তেজনার বুদ্ধিবৃত্তি থেকে শক্তি-টিকে নিয়ে আনে যা তিনি চেষ্টা করছিলেন" এবং বলেন যে চলচ্চিত্রটি দ্বিতীয়বার দেখার যোগ্য যা তিনি অনুভব করেন যে একটি আধুনিক সুপারহিরো চলচ্চিত্রের জন্য দুর্লভ। শিকাগো সান-টাইমস-এর প্রতিবেদনের জন্য রিচার্ড রোপার চলচ্চিত্রটিকে "এই শতাব্দীর শ্রেষ্ঠ সুপারহিরো চলচ্চিত্রের মধ্যে একটি" হিসেবে অভিহিত করেন এবং বলেন দর্শকদের চলচ্চিত্রটিকে দেখা উচিত যদি তারা "একটি শেক্সপিয়রীয় অন্তস্তলের সাথে সুন্দরভাবে সম্মানিত গল্প বলা; একটি অতিশয় প্রতিভাশালী অভিনয়শিল্পীর দল থেকে বিজয়ী অভিনয়; বিচ্ছিন্নতাবাদ, বিপ্লব এবং নিপীড়নের সংস্কৃতির উপর উত্তেজনামূলক তর্কশাস্ত্রে স্পর্শ এবং ওহ হ্যাঁ, অনেকগুলো সোঁসোঁ-শব্দযুক্ত মারপিঠধর্মী দৃশ্য-ধারাবাহিক এবং ভালো কৌতুক"। ইউএসএ টুডে-এর ব্রায়ান ট্রুইট চলচ্চিত্রটিকে চারটি তারার মধ্যে চারটিই প্রদান করেন এবং গার্ডিয়্যান্স অফ দ্য গ্যালাক্সি-র পর মার্ভেল স্টুডিওজ-এর শ্রেষ্ঠ উৎস চলচ্চিত্র হিসেবে অভিহিত করেন। ট্রুইট আবার চলচ্চিত্রের "চমৎকার অভিনয়শিল্পী"-দের প্রশংসা করেন এবং বলেন "যদিও বিষয়গুলো গভীর, ব্ল্যাক প্যান্থার একই সময়ে একটি চাক্ষুষ আনন্দ তুলে ধরে, সাথে রয়েছে সুনিশ্চিত ঠাট্টা-পরিহাস, উন্মাদ করা মারপিঠধর্মী দৃশ্য-ধারাবাহিক এবং চাক্ষুষ প্রভাব, এবং ওয়াকান্ডার ঐশ্বর্যময় প্রকাশ"-কে প্রশংসা করেন।
একই নিয়মে চারটি তারা প্রদান করে, রোলিং স্টোন-এর পিটার ট্রেভার্স এটিকে অন্যান্য মার্ভেল চলচ্চিত্র থেকে পৃথক হিসেবে অভিহিত করেন, "লিখন, পরিচালনা, অভিনয়, প্রযোজনা পরিকল্পনা, পরিচ্ছদ, বিশেষ প্রভাব থেকে আপনি যা নাম দেন তারই প্রত্যেক পর্যায়ে একটি উল্লাসজনক বিজয়"। দ্য গ্রিও-এর নাতাশা এলফর্ড চলচ্চিত্রটিকে "উন্নতিতে [একটি] আন্দোলন, একটি বিপ্লব এবং জয় থেকে অভিজ্ঞতা সবকিছুই একটির মধ্যে মোড়ানো" হিসেবে অভিহিত করেন। অধিকতর, তিনি এটিকে "তুমি কে তাতেই গর্বিত হওয়ার কি মানের [তারই] একটি মাস্টার ক্লাস" হিসেবে ব্যাখ্যা করেন। ব্ল্যাক গার্ল নার্ডস-এর জেমি ব্রডনেক্স চলচ্চিত্রটিকে একটি শ্রেষ্ঠ-শিল্পকর্ম হিসেবে অভিহিত করেন, যা হলো "নরকের মতো আফ্রো-আধুনিক এবং কৃষ্ণাঙ্গীক-কৃষ্ণাঙ্গ। এটি হলো সবকিছু আমি এই জনপ্রিয় সুপারহিরোর একটি জীবিত-মারপিঠধর্মী সংস্করণে ইচ্ছা করেছিলাম এবং আরও অনেক কিছু।" স্লেট-এর জেমেল বুই বলেন যে "এটি বলা সঠিক হবে যে ব্ল্যাক প্যান্থার হলো মার্ভেল স্টুডিওজ দ্বারা এখনো পর্যন্ত প্রযোজিত সর্বোচ্চ রাজনৈতিক চলচ্চিত্র, উভয় এটির যথার্থ অস্তিত্বে ... এবং এটির গল্পে ইঙ্গিত করা প্রশ্নগুলোতে।" তিনি আরও যোগ করেন যে চলচ্চিত্রটিকে সুপারম্যান (১৯৭৮), স্পাইডার-ম্যান ২ (২০০৪) এবং দ্য ডার্ক নাইট-এর সাথে অন্তর্ভুক্ত করা উচিত যেহেতু এটি "ধরনটিকে অতিক্রম [না করে] যত বেশি সম্ভব এইগুলোর সবগুলো তাদের শ্রদ্ধাকে গ্রহণ করে"। বুই অন্তিমে বলেন যে "ব্ল্যাক প্যান্থার শুধুমাত্র আরেকটি মার্ভেল দৌড়ঝাঁপ হতে পারতো [কিন্তু] কুগলার এবং তার দলের সেই ক্ষমতা ছিল এবং সম্ভবত দায়িত্বও ছিল, আরও বেশি কিছু করার। এবং তারা করে দেখায়।" যদিও চলচ্চিত্রটিকে প্রশংসা এবং "সুপারহিরো চলচ্চিত্রের ক্রমবর্ধমান কঠোর সমালোচনার পৃথিবীতে [একটি] সতেজকারক উত্তর" হিসেবে অভিহিত করে, এনগেজেট থেকে দেবিন্দ্র হার্দাওয়ার সিজিআই-এর ব্যাপারে সমালোচনামূলক, বিশেষভাবে ব্যবহৃত আধুনিক অভিনেতাদের উপর। তিনি তাদেরকে "ওজনবিহীন, কুৎসিত এবং সবচেয়ে খারাপ, অবিশ্বাস্যভাবে বিরক্তিকর" হিসেবে অভিহিত করেন। হার্দাওয়ার বোধ করেন যে দু-টি "বিশেষত হতাশাদায়ক" সিজিআই শট ছিল যখন টি'চালা-র কোরিয়ার গাড়ি তাড়ানোতে একটি গাড়ির উপর ডিগবাজি করা এবং তখন যখন টি'চালা এবং কিলমঙ্গার-এর ভাইব্রেনিয়াম খনিতে পড়ার অবস্থায় উভয়ের একে অন্যকে ঘুসি মারা।
সাংস্কৃতিক গুরুত্ব
টাইম-এর প্রতিবেদনের জন্য, জামিল স্মিথ বোধ করেন ব্ল্যাক প্যান্থার "হলিউডের কাছে প্রমাণ [করবে] যে সকল দর্শকদের থেকে উপার্জন করার জন্য আফ্রিকান-আমেরিকান কাহিনিগুলো এই ক্ষমতা আছে" এবং এটিকে "আংশিকভাবে শ্বেতবর্ণ-নাটিভিস্ট আন্দোলন দ্বারা একটি প্রত্যাবর্তনশীল সাংস্কৃতিক এবং রাজনৈতিক মুহূর্ত"-এর একটি প্রতিরোধ হিসেবে ব্যাখ্যা করেন এবং "এটির বিষয়গুলো প্রাতিষ্ঠানিক পক্ষপাতকে দ্বন্দে আহবান করে, এটির চরিত্রগুলো অত্যাচারীদের প্রতি স্পষ্ট খোঁড়া দেয় এবং এটির কাহিনিতে রয়েছে কৃষ্ণাঙ্গ জীবন এবং ঐতিহ্যের উপর প্রিজম-তুল্য দৃশ্য।" দ্য নিউ ইয়র্ক টাইমস ম্যাগাজিন-এ চলচ্চিত্রটিকে কৃষ্ণাঙ্গ আমেরিকার জন্য একটি সংজ্ঞায়িত মুহূর্ত হিসেবে ব্যাখ্যা করে, কার্ভেল ওয়ালেস বলেন যে পূর্ববর্তী কৃষ্ণাঙ্গ সুপারহিরো চলচ্চিত্রগুলোর তুলনায়, ব্ল্যাক প্যান্থার "হলো এটির কৃষ্ণাঙ্গ-অন্তরীপে খুবই বিশেষভাবে এবং উদ্দেশ্যপূর্ণ প্লাবিত"। তিনি বোধ করেন ওয়াকান্ডা কৃষ্ণাঙ্গ আমেরিকানদের ভবিষ্যৎ প্রজন্মের একটি "প্রতিশ্রুতির ভূমি" হয়ে উঠবে, "আমাদের [বর্তমান] আমেরিকান অস্তিত্বের অপরাধমূলক আতঙ্ক দ্বারা অবিঘ্নিত"। ইতিহাসবিদ ন্যাথান ডি. বি. কনলি বলেন ব্ল্যাক প্যান্থার ছিল "বাস্তব-জীবনের সংগ্রামের জন্য একটি শক্তিশালী কাল্পনিক উপমা" যা "আফ্রিকান-বর্ণের লোকদের কল্পনাকৃত স্বাধীনতা, ভূমি এবং জাতীয় স্বশাসনের [একটি] ৫০০ বছরের ইতিহাস"-এ টোকা দেয়। কনলি আবার অনুভব করেন যে সাংস্কৃতিকভাবে, চলচ্চিত্রটি এই প্রজন্মের জন্য আ রেইজিন ইন দ্য সান (১৯৬১)। লেখক এবং সক্রিয়-কর্মী শন কিং চলচ্চিত্রটিকে আমেরিকান কৃষ্ণাঙ্গ ইতিহাসে রোজা পার্কস-এর মন্টগোমারি বাস বর্জন, মার্টিন লুথার কিং, জুনিয়র-এর "আই হ্যাভ এ ড্রিম" ভাষণ বা বারাক ওবামা-এর রাষ্ট্রপতি হিসেবে নির্বাচিত হওয়ার সমতুল্য একটি সাংস্কৃতিক মুহূর্ত হিসেবে খুঁজে পান।
বিপরীতে, ক্যানাডিয়ান ডাইমেনশন-এর প্রতিবেদনকারী জেমস উইল্ট বলেন যে "এটির অন্তস্তল, ব্ল্যাক প্যান্থার-এ রয়েছে কৃষ্ণাঙ্গ স্বাধীনতার মৌলিকভাবে প্রগতিবিরোধী বোধশক্তি যা স্পষ্টভাবে বিপ্লবের উপর মর্যাদাবর্গের রাজনীতি সমর্থন করে, যা "আমার মতো শ্বেতবর্ণের লোকদের এটি দেখে অত্যন্তভাবে আরাম অনুভব" করতে সাহায্য করে। উইল্ট দৃশ্যটিতে, যেখানে ওয়াকান্ডান জাহাজগুলোকে নিক্ষেপ করে ধ্বংস করার জন্য রস-কে "নায়ক" হিসেবে প্রদর্শন করা হয়, চলচ্চিত্রের নিপীড়নের বিরুদ্ধে সশস্ত্র প্রতিরোধকে দমন করাকে অনুমোদনের উপায় হিসেবে খুঁজে পান। উইল্ট আরও বোধ করেন যে কিলমঙ্গার-কে "সবচেয়ে কল্পনীয় জঘন্য বৈশিষ্ট্যগুলো" প্রদান করে, যা তাকে "বিপ্লবের জন্য একমাত্র মুখ্য আফ্রিকান-আমেরিকান চরিত্র এবং আন্দোলক [,] ক্রোধ এবং হিংস্রতা দ্বারা গ্রাস করা এক ক্ষিপ্ত হত্যাকারী"। আফ্রিকা ইজ আ কান্ট্রি-এর রাসেল রিকফর্ড লেখেন যে একটি চরিত্র হিসেবে কিলমঙ্গার-এর ভূমিকা হলো "প্রাথমিক আন্তর্জাতিকতাবাদ অসম্মান" করা। মিডেল ইস্ট আই থেকে ফায়সাল কুট্টি বোধ করেন যে চলচ্চিত্রটির ভিত্তিস্বরূপ ইসলামভীতি বিষয়বস্তু ছিল, যার সাথে একমাত্র মুসলিম চরিত্রগুলো একটি বোকো হারাম-ভিত্তিক দল হওয়া যাতে বহুসংখ্যক মেয়েদের অপহরণ করা এবং হিজাব পড়তে তাদের জোর করা হচ্ছে।
সায়েন্স এন এন্টারটেইনমেন্ট-এর বিজ্ঞানের জাতীয় বিশ্ববিদ্যালয়-এর পরিচালক রিচার্ড লভার্ড অনুভব করেন যে চলচ্চিত্রটি তরুণ কৃষ্ণাঙ্গ আমেরিকানদের জন্য বিজ্ঞান, প্রযুক্তি এবং আফ্রিকাতে কৌতুহলতা সৃষ্টি করবে, যেমন যেভাবে দ্য হাঙ্গার গেমস চলচ্চিত্রগুলো এবং ব্রেভ (২০১২) ধনুর্বিদ্যায় মেয়েদের কৌতুহলতার ঝড় তুলে। ব্রডন্যাক্স অনুভব করেন অনেক লোক, যারা কমিক বই-ভিত্তিক চলচ্চিত্র দেখেন না, ব্ল্যাক প্যান্থার দেখতে যাবেন যেহেতু "তারা তাদেরকে একটি বিশাল পর্যায়ে প্রতিফলিত হতে দেখতে যাবেন যা তারা পূর্বে শুধুমাত্র দেখতে পারেন", বিশেষত যেহেতু চলচ্চিত্রটি কৃষ্ণাঙ্গ অভিজ্ঞতা সমন্ধে সাধারণত চলচ্চিত্রে প্রদর্শিত প্রতিশ্রুতি-টিকে এড়িয়ে চলে। তিনি আরও বলেন যে শুরি-র মতো শক্তিধর মহিলা চরিত্রগুলো মেয়েদের জন্য একটি অনুপ্রেরণা হবে। অ্যাফ্রিকান অ্যামেরিকান ফিল্ম ক্রিটিক্স এসোসিয়েশন-এর সহ-প্রতিষ্ঠাতা এবং সভাপতি, গিল রবার্টসন চলচ্চিত্রটিকে "গুরুতরভাবে গুরুত্বপূর্ণ" এবং "অন্যান্য কৃষ্ণাঙ্গ [চরিত্র]-কেন্দ্রিত প্রকল্পের জন্য একটি দরজা-খোলা সুযোগ" হিসেবে অভিহিত করেন। শিশু উন্নয়ন বিশেষজ্ঞ ডেবোরা গিলবোয়া অনুভব করেন চলচ্চিত্রটি ইতিবাচক আদর্শ বাক্তি প্রদান করার মাধ্যমে শিশুদের প্রফুল্লতায় একটি বিরাট প্রভাব ফেলবে। চিন্তাবিদ মারলিন ডি. অ্যালেন অনুভব করেন "যদি তুমি দেখতে পারো, তাহলে তুমি তা হতে পারো" প্রবাদটি চলচ্চিত্রে প্রতিফলিত হয়, বিশেষত চলচ্চিত্রে মহিলা চরিত্রগুলোর সাথে। অ্যালেন অনুভব করেন যে ওয়াকান্ডার মহিলারা "'ব্ল্যাক গার্ল ম্যাজিক'-এর প্রকৃত উদাহরণ, 'কৃষ্ণাঙ্গ মহিলাদের সৌন্দর্যতা, ক্ষমতা, এবং স্থিতিস্থাপকতা উদ্‌যাপন করা'-র জন্য ২০১৩-এ কাশন থম্পসন দ্বারা উদ্ভাবিত একটি বাগ্ধারা"। রোলিং স্টোন-এর ট্রে জনসন অনুভব করেন যে "আধুনিক কৃষ্ণাঙ্গ সুপারহিরো নির্ভুল করার জন্য কয়েক দশক পর, আমার চূড়ান্তভাবে পেতে চলেছি যা আমরা চেয়েছিলাম"। এর সাথে জনসন বলেন ব্ল্যাক প্যান্থার ১৯৭০-এর দশকের ব্ল্যাক্সেপোয়েটেশন থেকে ভিন্ন অনুভব হয় এবং "ব্ল্যাক্সেপোয়েটেশন-হীন" ১৯৯০ এবং ২০০০-এর দশকে কৃষ্ণাঙ্গ সুপারহিরো চলচ্চিত্রগুলোর চেষ্টা করে যার কারণ হলো এটি ছিল "শ্রদ্ধেয়, কল্পনামূলক এবং শক্তিশালী", যা কৃষ্ণাঙ্গ সুপারহিরোর প্রদর্শনের জন্য "একটি নতুন দিক" স্থাপন করে। চলচ্চিত্রের আরম্ভিক সপ্তাহান্তে, পোস্টট্রেক অনুযায়ী, ৩৫% ককেশীয়, ১৮% হিসপ্যানিক এবং ৫% এশিয়ানের তুলনায় যুক্তরাষ্ট্রের ৩৭% দর্শক ছিল আফ্রিকান-আমেরিকান। এটি ছিল একটি সুপারহিরো চলচ্চিত্রের জন্য এখনো পর্যন্ত সর্বোচ্চ বৈচিত্র্য (সুপারহিরো চলচ্চিত্রের জন্য দর্শকদের মধ্যে সাধারণত ১৫% হয় আফ্রিকান-আমেরিকান)। এটির দ্বিতীয় সপ্তাহান্তে, জনসংখ্যাতাত্ত্বিক ছিল ৩৭% ককেশীয়, ৩৩% আফ্রিকান আমেরিকান, ১৮% হিসপ্যানিক এবং ৭% এশিয়ান।
জুন ২০১৮-এ, স্মিথসোনীয়েন প্রতিষ্ঠান-এর ন্যাশনাল মিউজিয়াম অফ অ্যাফ্রিকান অ্যামেরিকান হিস্ট্রি এন্ড কালচার ঘোষণা দেয় যে তারা তাদের সংগ্রহণের জন্য চলচ্চিত্র থেকে বহুসংখ্যক জিনিস ক্রয় করেন, যার মধ্যে রয়েছে বোজম্যান-এর ব্ল্যাক প্যান্থার পরিচ্ছদ এবং কুগলার, ফাইগি, মুর এবং কোল দ্বারা সাক্ষর করা একটি শুটিং-এ ব্যবহৃত স্ক্রিপ্ট। জাদুঘরটি বলে যে সংগ্রহণটি চলচ্চিত্রে কৃষ্ণাঙ্গ আমেরিকানদের অগ্রগতি প্রদর্শন করার দ্বারা "কৃষ্ণাঙ্গ সংস্কৃতি এবং পরিচয়ের [একটি] সম্পূর্ণ কাহিনি", "একটি শিল্প যা [এক সময়] তাদেরকে নিম্ন, এক-মাত্রিক এবং প্রান্তিক ব্যক্তিত্বে বজায় রাখতো"। এন্টারটেইনমেন্ট মেন্টরশিপ প্রোগ্রাম এবং এটির অংশীদার বিগ ব্রাদার্স বিগ সিস্টার্স অফ অ্যামেরিকা-এ দ্য হলিউড রিপোর্টার-এর সাথে মিলনে, ওয়াল্ট ডিজনি স্টুডিওজ "দ্য ব্ল্যাক প্যান্থার স্কোলারশিপ" তৈরি করে, যার মূল্য লয়লা ম্যারিমাউন্ট বিশ্ববিদ্যালয়-এর কাছে US$২,৫০,০০০। বোজম্যান, ইয়ংও এবং গুরিরা ডিসেম্বর ২০১৮-এর শুরুর দিকে দ্য হলিউড রিপোর্টার-এর ২০১৮ ইউমেন ইন এন্টারটেইনমেন্ট-এ বৃত্তির প্রথম প্রাপকের কাছে এটি উপস্থাপন করেন।
আফ্রিকান এবং আমেরিকান-আফ্রিকান প্রতিনিধিত্ব
হাফপোস্ট-এর প্রতিবেদনে, ডোয়েন ওং (ওমোওয়াল) চলচ্চিত্রটি এবং এটি কমিক উৎস-কাহিনিটিকে "পশ্চিমের সাথে আফ্রিকার সম্পর্ক সমন্ধে গম্ভীর রাজনৈতিক সমস্যাগুলোকে" উল্লেখ করতে দেখেন "যা এটির প্রাপ্য তার থেকে খুবই দুর্লবভাবে গুরুত্ব দেওয়া হয়", যার সাথে ওয়াকান্ডানদের বিদেশীদের কাছে সন্দেহজনক হিসেবে দেখানো হয়। তিনি এই বলে তার কথা শেষ করেন যে যদিও দেশটি কাল্পনিক, এটির রাজনীতি "হলো অত্যন্ত আসল। উপনিবেশবাদের সমাপ্তি আফ্রিকার রাজনীতিতে পশ্চিমের প্রভাব বিস্তারের শেষ হয়নি"। ''ব্যাম! স্ম্যাক! পো!-এর কার্লোস দ্রোসারিও গোঞ্জালেস বলেন টি'চালা এবং কিলমঙ্গার-এর প্রতিদ্বন্দতা প্রতিনিধিত্ব করে "আফ্রিকান হওয়ার মানে কি" এবং "বর্তমানে আফ্রো-সংখ্যালঘুদের কাছে আফ্রিকা মানে কি"-এর সংঘর্ষ। এই নজরে, ওয়াকান্ডা প্রতিনিধিত্ব করে পশ্চিমের উপনিবেশবাদ ছাড়া আফ্রিকা এবং কিলমঙ্গার আমাদের দেখায় যে "যা আমরা ধ্বংস করতে কখনও কখনও অনিবার্য্যভাবে আমরা তাই হয়ে যাই"। তিনি অন্তিমে বলেন যে কিলমঙ্গার পশ্চিমের একজন উপনিবেশকারী হয়ে উঠার জন্য ওয়াকান্ডার সম্পদগুলোকে ব্যবহার করতে চায়, অন্যদিকে "ওয়াকান্ডার রক্ষণশীল উপায়গুলো সেই সমস্যার সৃষ্টি করে যা তারা ধ্বংস করতে চায়, এরিক কিলমঙ্গার"। দ্য নিউ ইয়র্কার-এর প্রতিবেদনে, জেলানি কোব আফ্রিকান এবং আমেরিকান-আফ্রিকানদের মাঝে বিভক্ত সমন্ধে আলোচনা করেন, যা তিনি একটি "মৌলিক ঐক্যহীনতা" বলে অভিহিত করেন। তার মনে হয় টি'চালা এবং কিলমঙ্গার প্রতিনিধিত্ব করে "পশ্চিমের হাতে আফ্রিকান শোষণের পাঁচ শতকের প্রতিদ্বন্দ্বী জবাব। খলনায়ক, যতদূর শব্দটি প্রয়োগ করা হয়, হলো ইতিহাস নিজেই।" কোব আরও যোগ করেন যে ব্ল্যাক প্যান্থার হলো রাজনৈতিক এমন একটি ভাবে যা পূর্ববর্তী এমসিইউ চলচ্চিত্রে ছিল না যার কারণ সেইগুলোতে "আমরা অন্তত পরিষ্কার ছিলাম কোথায় বাস্তবতা থেকে কল্পনা ভিন্ন হয় সমন্ধে [অন্যদিকে চলচ্চিত্রটি] আফ্রিকার একটি বানান দেশ [-এ কেন্দ্রীভূত], একটি ভূমি যা সবসময়ে এটির আবিষ্কৃত সংস্করণের সাথে এগিয়ে চলেছে যখন থেকে শ্বেতবর্ণের মানুষরা এটিকে 'কালো মহাদেশ' হিসেবে ঘোষণা দেয় এবং এটির লোকজন এবং তাদের সম্পদগুলোকে অপহরণ করার সমন্ধে স্থির থাকে।" অ্যাডাম সারওয়ার, দ্য অ্যাটলান্টিক-এর প্রতিবেদনে, এই দাবির বিরুদ্ধে বিতর্ক করেন যে এরিক কিলমঙ্গার ছিল কৃষ্ণাঙ্গ স্বাধীনতার জন্য একটি প্রতিনিধিত্ব, এর পরিবর্তে তার যথাস্থান হওয়া উচিত যে চরিত্রটি সাম্রাজ্যবাদ প্রতিনিধিত্ব করে। তার মনে হয় যে এই বিবৃতিটি তার কাজের দ্বারা জোরাল করা হয়, যেহেতু লক্ষণীয়ভাবে অন্তর্ভুক্ত করা হং কং-এর মতো পৃথিবীর মূখ্য শহরগুলোর মধ্যে কিছুর জয় করার জন্য কিলমঙ্গার-এর চেষ্টাগুলো হলো কারণ। যেহেতু চীন-এর ক্ষমতাচ্যুত করার প্রয়োজনে একজন শ্বেতবর্ণের পশ্চিমা নেতৃত্ব দরকার হয়নি, কিলমঙ্গার-এর চীন দখল করার ইচ্ছা কেবল ছিল ক্ষমতার স্বার্থে। শেষে, তিনি বিতর্ক করেন যে "ব্ল্যাক প্যান্থার'' একটিও রায় প্রদান করেন না যে হিংস্রতা হলো কৃষ্ণাঙ্গ স্বাধীনতার একটি অগ্রহনযোগ্য অস্ত্র—বিপরীতে, এটিই হলো কীভাবে ওয়াকান্ডা স্বাধীনতা লাভ করে, বলতে গেলে মনিবের অস্ত্রগুলো মনিবের ঘরকে অংশ বিছিন্ন করতে পারে না।"
সম্মাননা
ব্ল্যাক প্যান্থার অন্যান্যদের মাঝে শ্রেষ্ঠ চলচ্চিত্রের মতো বিভাগে অন্তর্ভুক্ত সাতটি ৯১ম একাডেমি পুরস্কার (তিনবার বিজয়ী), একটি আমেরিকান সঙ্গীত পুরস্কার (বিজয়ী), নয়টি বিইটি পুরস্কার (দুইবার বিজয়ী), একটি বিলবোর্ড সঙ্গীত পুরস্কার, একটি ব্রিটিশ একাডেমি চলচ্চিত্র পুরস্কার (বিজয়ী), বারোটি ক্রিটিকস চয়েস চলচ্চিত্র পুরস্কার (তিনবার বিজয়ী), তিনটি গোল্ডেন গ্লোব পুরস্কার, আটটি গ্র্যামি অ্যাওয়ার্ড (দুইবার বিজয়ী), সাতটি এমটিভি মুভি ও টিভি পুরস্কার (চারবার বিজয়ী), একটি এমটিভি ভিডিও সঙ্গীত পুরস্কার (বিজয়ী), ষোলটি এনএএসিপি চিত্র পুরস্কার (দশবার বিজয়ী), পাঁচটি পিপল’স চয়েজ পুরস্কার (দুইবার বিজয়ী), চৌদ্দটি স্যাটার্ন পুরস্কার (পাঁচবার বিজয়ী), দুইটি স্ক্রিন অ্যাক্টরস গিল্ড পুরস্কার (উভয়বারই বিজয়ী) এবং এগারোটি টীন চয়েস পুরস্কারের (তিনবার বিজয়ী) জন্য মনোনীত হয়। প্রথম সুপারহিরো চলচ্চিত্র হিসেবে এটির মনোয়নগুলোর মধ্য থেকে শ্রেষ্ঠ চলচ্চিত্র বিভাগে একাডেমি পুরস্কার এবং বর্ষসেরা চলচ্চিত্র বিভাগে গোল্ডেন গ্লোব পুরস্কার - নাট্য বিভাগগুলোতে চলচ্চিত্রটি ছিল সর্বপ্রথম। একই সময়ে, এটির একাডেমি পুরস্কারে বিজয় ছিল মার্ভেল স্টুডিওস এবং একটি এমসিইউ চলচ্চিত্রের জন্য প্রথম। ব্ল্যাক প্যান্থার ছিল ন্যাশনাল বোর্ড অব রিভিউ এবং আমেরিকান ফিল্ম ইনস্টিটিউট কর্তৃক ২০১৮-এর সেরা দশটি চলচ্চিত্রসমূহের মধ্যে একটি হিসেবে নামকরণ করা হয়।  চলচ্চিত্র ছিল ২০১৮-এর শীর্ষ বিনোদনমূলক গুগল অনুসন্ধানের পাশাপাশি সর্বোপরি ষষ্ঠ।
অস্কার নির্বাচন
আগস্ট ২০১৮-এর শেষের দিকে, ডিজনি একাডেমি পুরস্কার প্রচার কৌশল সিন্থিয়া সোয়ার্টজ-কে ৯১ম একাডেমি পুরস্কার-এর জন্য চলচ্চিত্রের পক্ষ থেকে একটি মনোনয়নার প্রচারণার জন্য ভাড়া করে, যার সাথে ফাইগি এবং মার্ভেল স্টুডিওজ পুরস্কার মৌসুমের জন্য চলচ্চিত্রটিকে একটি উল্লেখযোগ্য বাজেট দেওয়ার কথা বলে, একটি প্রতিশ্রুতি যা মার্ভেল তাদের পূর্ববর্তী চলচ্চিত্রের জন্য বিবেচনা করেনি। একটি শ্রেষ্ঠ চলচ্চিত্র বিভাগে মনোনয়না পাওয়ার আশায়, প্রচারণাটি "চলচ্চিত্রটির সৃজনী অর্জন এবং বিশ্বব্যাপী প্রভাব যা এটি তৈরি করে" তার উপর আলোকপাত করে কেন্দ্রিত; প্রচারণাটি নতুন শ্রেষ্ঠ জনপ্রিয় চলচ্চিত্র পুরস্কার-এর ঘোষণার সাথে পরিবর্তন হয়নি, যা "ব্ল্যাক প্যান্থার-এর মতো ব্লকবাস্টারগুলোকে পুরস্কিত করার জন্য তৈরি করা হয়" বলে আবির্ভূত হয়। একাডেমি অব মোশন পিকচার আর্টস অ্যান্ড সায়েন্সেস-এ শ্রেষ্ঠ জনপ্রিয় চলচ্চিত্র পুরস্কার বিভাগটিকে বিবেচনা করে "পরীক্ষা এবং অধিকতর সরবরাহকে অনুধাবন করা"র কারণে, এটি সর্বশেষে ৯১ম একাডেমি পুরস্কার-এর জন্য বাস্তবায়ন করা হয়নি। লস অ্যাঞ্জেলেস টাইমস-এর গ্লেন উইপ অনুভব করেন চলচ্চিত্রের শ্রেষ্ঠ চলচ্চিত্রের প্রচারণার জন্য "প্রতিচিত্র"-টি ছিল "অস্কার নির্বাচক কাছে যোগাযোগ করা যে হলিউড চলচ্চিত্রে ঐতিহাসিকভাবে প্রতিনিধিত্ব করা উভয় চলচ্চিত্রটির পরিচালক এবং লোকদের প্রতি একটি দৃঢ় গুরুত্ব থাকা এটি একটি ওটার-চালিত সুপারহিরো চলচ্চিত্র।" আরেকজন অস্কার প্রচারণা পরামর্শকারী অস্কার নির্বাচকদের মনে করিয়ে অনুভব করেন যে ব্ল্যাক প্যান্থার "শুধুমাত্র একটি চলচ্চিত্র ছিল না, এটি ছিল একটি বিস্ময়", যা চলচ্চিত্রটিকে একটি মনোনয়না আয় করতে সাহায্য করে। আরেকজন বলেন যে নির্বাচকরা "ভালো চলচ্চিত্রগুলোকে পুরস্কিত করতে চায় এবং তারা সেই চলচ্চিত্রগুলোকেও পুরস্কিত করতে চায় যেগুলো গুরুত্বপূর্ণ কিছু বলে এবং শিল্পটিকে ভালো দেখাতে সাহায্য করে।" পরামর্শকারীরা এও বোধ করেন যদি ব্ল্যাক প্যান্থার নৈপুণ্য পুরস্কারের বিষয়শ্রেণী বহুসংখ্যক মনোনয়না অর্জন করতে পারে, তাহলে একটি শ্রেষ্ঠ চলচ্চিত্র মনোনয়নার জন্য এটি এটির সুযোগকে আরও জোরদার করবে; উইপ বিশ্বাস করেন যে মরিসন, বিচলার, কার্টার, ফ্র্যান্ড এন্ড হালো এবং লামার সকলেরই যথাক্রমে শ্রেষ্ঠ চিত্রগ্রহণ, শ্রেষ্ঠ প্রযোজনা পরিকল্পনা, শ্রেষ্ঠ পরিচ্ছদ নকশা, শ্রেষ্ঠ মেকআপ এবং কেশশৈলী এবং শ্রেষ্ঠ চলচ্চিত্র গান-এর জন্য মনোনীত হওয়ার সম্ভাবনা ছিল। কিছু সপ্তাহ পর, ডিজনি তাদের ফর ইউর কন্সিডারেশন তালিকা প্রকাশ করে, যার সাথে ছিল শ্রেষ্ঠ অভিনেত্রী এবং এনিমেশন, শল্পদৈর্ঘ্য চলচ্চিত্র এবং তথ্যচিত্রের মতো উপযুক্ত নয় এমন বিষয়শ্রেণী ছাড়া মেধার জন্য পুরস্কারগুলোর সকল বিষয়শ্রেণীতে বিবেচনা।
ব্ল্যাক প্যান্থার সর্বশেষে সাতটি একাডেমি পুরস্কারের জন্য মনোনীত হয়, যার মধ্যে শ্রেষ্ঠ চলচ্চিত্র, শ্রেষ্ঠ পরিচ্ছদ নকশা, শ্রেষ্ঠ প্রযোজনা পরিকল্পনা, শ্রেষ্ঠ চলচ্চিত্র সুর, শ্রেষ্ঠ চলচ্চিত্র গান ("অল দ্য স্টার্স"-এর জন্য), শ্রেষ্ঠ শব্দ সম্পাদনা এবং শ্রেষ্ঠ শব্দ মিশ্রণ। চলচ্চিত্রটি ছিল শ্রেষ্ঠ চলচ্চিত্র বিভাগের জন্য সর্বপ্রথম সুপারহিরো চলচ্চিত্র। অন্যদিকে, শ্রেষ্ঠ প্রযোজনা পরিকল্পনা বিভাগের জন্য বিচলার-এর মনোনয়ন ছিল একজন আফ্রিকান-আমেরিকান এর জন্য সর্বপ্রথম। ফাইগি শ্রেষ্ঠ চলচ্চিত্র বিভাগে মনোনয়নটিকে "আমাদের সহকর্মীদের থেকে স্বীকৃতির সর্বোচ্চ রূপ" হিসেবে অভিহিত করেন। বিচলার-এর মনোনয়নে, তিনি বলেন তিনি অনুভব করেন "একরকমের নিশ্চিত দায়িত্ব। এটির মানে একটি প্রতিবন্ধকের দেয়ালকে ভাঙ্গা ... রঙবিশিষ্ট নবীন মহিলা এবং ছেলে এবং মেয়েদের জন্য যে এটা অসম্ভব নয়।"
অনুবর্তী চলচ্চিত্র
ব্ল্যাক প্যান্থার-এর মুক্তির সঙ্গে, ফাইগি বলেন যে চরিত্রটির সম্পর্কে "এখনো অনেক অনেক গল্প বলার আছে" এবং তিনি চান কুগলার আরেকটি সম্ভাব্য অনুবর্তী চলচ্চিত্রে কাজ করার জন্য পুনরাবৃত্তি করেন। কুগলার অধিকতর যোগ করেন যে তিনি ভবিষ্যৎ এর চলচ্চিত্রগুলোতে টি'চালা-কে একজন রাজা হিসেবে উন্নতি করতে দেখতে চান, যেখানে কমিক্সে, চরিত্রটি তার শৈশবকাল থেকেই একজন রাজা । মার্চ ২০১৮-তে, ফাইগি যোগ করেন যে একটি অনুবর্তী চলচ্চিত্রের শর্তাদিতে "কিছু প্রকাশ করার নেই", কিন্তু "সম্পূর্ণরূপে" "আমরা দ্বিতীয়টিকে কোথায় নিয়ে যেতে হবে তার উপর পরিকল্পনা এবং একটি দৃঢ় পরিচালনা" রয়েছে। ২০১৮-এর অক্টোবরের সময়ে, কুগলার ব্ল্যাক প্যান্থার-এর একটি অনুবর্তী চলচ্চিত্রের কাহিনি লেখা এবং পরিচালনার একটি চুক্তি সম্পন্ন করেন। ১ম নভেম্বরে, ব্ল্যাক প্যান্থার-এর সফলতার কারণে অনুবর্তী চলচ্চিত্রটির উন্নয়নের সময়ে তিনি চাপ অনুভব করেন এবং বলেন যে তিনি চলচ্চিত্রটির জন্য "এমন কিছু বানানোর উপর মনোযোগ [দিবেন] যার কোন প্রকারের অর্থ রয়েছে"। জুন ৩০, ২০১৯-এ, প্রযোজক কেভিন ফাইগি নিশ্চিত করেন যে স্ক্রিপ্ট লেখা ইতিমধ্যে শুরু হয়ে গেছে। চলচ্চিত্রে রাইট, গুরিরা এবং ফ্রিম্যান তাদের ভূমিকায় পুনরায় অভিনয় করবেন।  জুলাই ২০১৯-এ, ফাইগি নিশ্চিত করেন যে চলচ্চিত্রটি বর্তমানে উন্নয়নে রয়েছে। চলচ্চিত্রটিকে মে ৬, ২০২২-এ মুক্তির জন্য তালিকাভুক্ত করা হয়েছে।
কামালবাজার ইউনিয়ন
কামালবাজার ইউনিয়ন বাংলাদেশের সিলেট জেলার দক্ষিণ সুরমা উপজেলার একটি ইউনিয়ন।
আয়তন ও জনসংখ্যা
আয়তন–৬.৫৪ (বর্গকিঃমিঃ)। লোকসংখ্যা–১৯৬৪৩ জন। (২০১১সালের আদম শুমারি অনুযায়ী)
শিক্ষা
শিক্ষার হার: ৪৯%।(২০০১ এর শিক্ষা জরিপ অনুযায়ী)
বডলিয়ান গ্রন্থাগার
বডলিয়ান গ্রন্থাগার (ইংরেজি: Bodleian Library; ) হল অক্সফোর্ড বিশ্ববিদ্যালয়ের প্রধান গবেষণা গ্রন্থাগার। প্রতিষ্ঠাতা স্যার টমার বডলির নামাঙ্কিত এই গ্রন্থাগারটি ইউরোপের প্রাচীনতম গ্রন্থাগারগুলির অন্যতম। এই গ্রন্থাগারটি ব্রিটিশ গ্রন্থাগারের পরেই ব্রিটেনের দ্বিতীয় বৃহত্তম গ্রন্থাগার। এই গ্রন্থাগারে সংরক্ষিত মুদ্রিত বই ও নথিপত্রের সংখ্যা ১ কোটি ৩০ লক্ষেরও বেশি। লিগ্যাল ডিপোজিট লাইব্রেরিজ অ্যাক্ট ২০০০৩ অনুযায়ী, বডলিয়ান গ্রন্থাগার হল যুক্তরাজ্যের ছয়টি লিগ্যাল ডিপোজিট গ্রন্থাগারের অন্যতম। আইরিশ আইন অনুযায়ী, আয়ারল্যান্ড প্রজাতন্ত্রে প্রকাশিত প্রতিটি বইয়ের একটি করে কপির জন্য এই গ্রন্থাগার অনুরোধ জানাতে পারে। অক্সফোর্ডের গবেষকদের কাছে "বডলি" বা "দ্য বড" নামে পরিচিত এই গ্রন্থাগারটি প্রধানত একটি রেফারেন্স লাইব্রেরি এবং সাধারণভাবে এই গ্রন্থাগারের রিডিং রুমগুলি থেকে নথিপত্র অন্যত্র সরানো যায় না।
২০০০ সালে অক্সফোর্ড বিশ্ববিদ্যালয়ের বেশ কয়েকটি গ্রন্থাগারকে প্রশাসনিক উদ্দেশ্যে একক প্রকল্পের আওতায় আনা হয়। গোড়ার দিকে প্রকল্পটির নাম ছিল অক্সফোর্ড ইউনিভার্সিটি লাইব্রেরি সার্ভিস (ওইউএলএস)। ২০১০ সাল থেকে এটির নাম হয় বডলিয়ান লাইব্রেরিজ। বডলিয়ান গ্রন্থাগার এই প্রকল্পের অন্তর্ভুক্ত গ্রন্থাগারগুলির মধ্যে বৃহত্তম।
অক্সফোর্ড বিশ্ববিদ্যালয়ের সকল কলেজেরই নিজস্ব গ্রন্থাগার আছে, যার মধ্যে অনেকগুলিই বডলিয়ান গ্রন্থাগার প্রতিষ্ঠার অনেক আগে প্রতিষ্ঠিত হয় এবং এই গ্রন্থাগারগুলির প্রতিটিই বডলিয়ান গ্রন্থাগার থেকে সম্পূর্ণরূপে পৃথক। অবশ্য সেই গ্রন্থাগারগুলিও সোলো (সার্চ অক্সফোর্ড লাইব্রেরিজ অনলাইন) অর্থাৎ বডলিয়ান গ্রন্থাগারের অনলাইন ইউনিয়ন ক্যাটালগ প্রকল্পে অংশগ্রহণ করে। ২০১৫ সালে বডলিয়ান গ্রন্থাগারের অভিলেখাগারের বৃহত্তম অংশ ডিজিটালকৃত করে সর্বসাধারণের জন্য অনলাইনে প্রকাশ করা হয়।
কাজী হাসিবুল হক
কাজী হাসিবুল হক (জন্ম: ২৭ অক্টোবর ১৯৮6 খুলনায়) একজন বাংলাদেশী প্রাক্তন প্রথম শ্রেণির ক্রিকেটার। যিনি ২০০১-২০০৫ সাল পর্যন্ত সক্রিয় ছিলেন। তিনি খুলনা বিভাগ, সিলেট বিভাগ এবং বাংলাদেশ জাতীয় অনূর্ধ্ব-১৯ ক্রিকেট দলের হয়ে খেলেন। তিনি ছিলেন ডানহাতি ব্যাটসম্যান এবং উইকেট কিপার।
নিহালগড় রেলওয়ে স্টেশন
নিহালগড় রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সাংকেতিক নাম হল 'এনএইচএইচ'।
অবস্থান
স্টেশন উত্তর প্রদেশের নিহালগড়ে অবস্থিত। এই স্টেশন থেকে পরবর্তী স্টেশন হল সিন্দুরবা রেলওয়ে স্টেশন এবং পূর্ববর্তী স্টেশন হল বারিসগঞ্জ রেলওয়ে স্টেশন।
পরিকাঠামো
স্টেশনটির পরিকাঠামো ভূমিগত। এই স্টেশনে ৩ টি প্ল্যাটফর্ম রয়েছে। স্টেশনে ৩ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারের ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।
স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
মুঘলসরাই জংশন রেলওয়ে স্টেশন, বারাণসী জংশন, সুলতানপুর জংশন রেলওয়ে স্টেশন, লখনউ চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতিক ও ডিজেল চালিত উভয় ট্রেন চলাচল করে।
রেল পরিষেবা
এই স্টেশনটি পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের আগস্ট মাস পর্যন্ত দৈনিক ৪৮টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।
প্রশাসন ও নিরাপত্তার ব্যবস্থা
নিহালগড় রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
তারিক জামিল
তারিক জামিল (যিনি মাওলানা তারিক জামিল নামে অধিক পরিচিত, জন্ম: ১ অক্টোবর ১৯৫৩) একজন প্রভাবশালী পাকিস্তানি দেওবন্দি ইসলামি পণ্ডিত, দায়ী এবং তাবলিগ জামাতের সদস্য। ইসলাম প্রচারক হিসেবে তার সাধারণ জীবনযাত্রা এবং পাশাপাশি উর্দু ও আরবিতে সাবলীল বক্তৃতা তাকে মুসলিম বিশ্বজুড়ে খ্যাতি এনে দিয়েছে। মন্ত্রী, ব্যবসায়ী, অভিনেতা, খেলোয়াড় থেকে শুরু করে সকল স্তরের মানুষকে তিনি প্রভাবিত করতে সক্ষম হয়েছেন। শিক্ষাজীবনে তিনি তাবলিগ জামাত দ্বারা অনুপ্রাণিত হয়ে ডাক্তারি পড়াশোনা ছেড়ে নিজেকে ইসলাম শিক্ষায় নিয়োজিত করেছিলেন। ধর্ম প্রচারের পাশাপাশি সমাজসেবা ও শিক্ষায় অবদানের অংশ হিসেবে তিনি মাওলানা তারিক জামিল ফাউন্ডেশন, জামিয়া আল হুসায়নিয়া মাদ্রাসা ও মিম একাডেমি প্রতিষ্ঠা করেছেন। ২০২১ সালে তিনি এমটিজে ব্র্যান্ড নামে একটি কাপড় ব্যবসায়ী প্রতিষ্ঠান প্রতিষ্ঠা করেন। জনপ্রিয় বক্তা হিসেবে তিনি সবসময় বিশ্বের সবচেয়ে প্রভাবশালী ৫০০ জন মুসলিম জরিপে শীর্ষ ৫০-এ অন্তর্ভুক্ত হন। তিনি দুইবার প্রাইড অব পারফরম্যান্স পুরস্কার জিতেছেন।
প্রারম্ভিক জীবন
তিনি ১৯৫৩ সালের ১ অক্টোবর পাকিস্তানের পাঞ্জাব প্রদেশের টুলাম্বায় জন্মগ্রহণ করেন। শিক্ষাজীবনের শুরুতে তিনি ডাক্তারি পড়াশোনা শুরু করেন। ১৯৭১ সালে তাবলিগ জামাতে চার মাস সময় লাগানোর পর তিনি ইসলাম নিয়ে পড়াশোনা শুরু করেন। প্রথমদিকে তিনি লাহোরের জামিয়া আরাবিয়া, রায়উইন্ডে পড়ার ইচ্ছা পোষণ করেন। পিতার বিরোধিতার কারণে তিনি জামিয়া রশিদিয়া শাহীওয়ালে ভর্তি হন। পরবর্তীতে তার পিতা রাজি হয়ে তাকে রায়উইন্ড মাদ্রাসায় ভর্তি করে দেন। এখানেই তিনি কুরআন, হাদিস, সুফিবাদ, যুক্তিবিদ্যা এবং ইসলামি আইনশাস্ত্র নিয়ে অধ্যয়ন করেন।
কর্মজীবন
শিক্ষাজীবন সমাপ্তির পর থেকে তিনি তাবলিগ জামাতের সাথে জড়িয়ে পড়েন। তিনি জাতিগত এবং সাম্প্রদায়িক সম্প্রীতি সমর্থন করে বক্তৃতা প্রদান করেন। তিনি জামিয়া আল হুসায়নিয়া এবং মিম একাডেমি নামে দুটি শিক্ষা প্রতিষ্ঠান প্রতিষ্ঠা করেছেন। ২০২১ সালের মার্চ মাসে এমটিজে ব্র্যান্ড নামে একটি কাপড়ের ব্যান্ড প্রতিষ্ঠা করেন। তার নামে রয়েছে মাওলানা তারিক জামিল ফাউন্ডেশন। শিক্ষা, স্বাস্থ্য ও সমাজসেবা এই তিনটা ক্ষেত্রে এটি কাজ করে থাকে।
পুরস্কার
তিনি দ্য রয়েল ইসলামিক স্ট্র্যাটেজিক স্টাডিজ সেন্টার প্রকাশিত বিশ্বের সবচেয়ে প্রভাবশালী ৫০০ জন মুসলিমের তালিকায় সবসময় শীর্ষ ৫০-এ অন্তর্ভুক্ত হন। ২০২০ ও ২০২১ সালে ধর্মীয় ক্ষেত্রে অবদানের জন্য তিনি পাকিস্তানের প্রাইড অব পারফরম্যান্স পুরস্কার পেয়েছেন।
পুরাতন মাসকাট
থাম্ব|পুরাতন মাসকাট শহরের ঐতিহাসিক প্রাচীন দৃশ্য, ১৮৭৬ থাম্ব|পুরাতন মাসকাট শহরের আধুনিক দৃশ্য পুরাতন মাসকাট হলো মূল মাসকাট শহরের প্রকৃত ঐতিহাসিক স্থান। পূর্বে এই পাহাড় ঘেরা শহরটি ওমানের রাজধানী ছিলো। বর্তমানে মাসকাট শহরটি ওমানের রাজধানী। জোড়া দুর্গের জন্য শহরটি বিখ্যাত। এছাড়া এখানে ওমানের সুলতানের বাসভবন আল আলম প্রাসাদ অবস্থিত।
সংক্ষিপ্ত বিবরণ
পুরাতন মাসকাট শহরটি আধুনিক মাসকাট শহর থেকে পৃথক হয়ে আছে কিছু উপকূলীয় পাহাড় দ্বারা। শহরটি মুত্রাহ করনিচ উপকূলীয় রাস্তা বরারবর গঠিত (মাসকাট গেট জাদুঘর দিয়ে প্রবেশে), যা পোর্ট সুলতান কাবুস ও আল বুস্তান বিচ এর মধ্যে অবস্থিত। শহরের চারিদিকে প্রাচীর দিয়ে বেষ্টনী করা হয়েছে। প্রাচীরের সাথে বৃত্তাকার শৃঙ্গ উপরে উঠে গেছে। পশ্চিম ও দক্ষিণ দিকের দেওয়াল ১৬২৫ সালে নির্মাণ করা হয়। পূর্ব ও উত্তর দিকে ওমান উপসাগর এবং পার্শ্ববর্তী পাহাড় দ্বারা একটি প্রাকৃতিক সীমা তৈরি হয়েছে। ২০ শতকের মধ্যবর্তী সময় পর্যন্ত সন্ধ্যা হওয়ার তিন ঘণ্টা পর সদর দরজা বন্ধ করে দেওয়া হতো। সন্ধ্যায় কেউ যখন রাস্তায় আসে, তাদেরকে আলোর জন্য একটি লণ্ঠন বহন করতে হতো। শহরের রাস্তায় ধূমপান করা সম্পূর্ণ নিষিদ্ধ। এছাড়াও উন্মুক্ত ভাবে গান বাজনা করাও নিষিদ্ধ।
ভৌগোলিক অবস্থা
সমুদ্রের তীর ঘেষে এই শহরটি তৈরি করা হয়েছে। এর চারিদিকে পাহাড়ের সারি বেষ্টনী তৈরী করে রেখেছে। উপকূলবর্তী শহর হওয়ায় এখানে তাপমাত্রা অপেক্ষাকৃত কম।
অবকাঠামো
পুরাতন মাসকাট শহরে প্রাচীন ও আধুনিক স্থাপত্যকলা ও শিল্পকলার মিশ্রণ ঘটেছে। এখানে পুরাতন অবকাঠামোর পাশাপাশি আধুনিক ঘরবাড়ি লখ্য করা যায়। পুরাতন মাসকাটের রাস্তায় খাঁজকাটা জাফরি দিয়ে জ্যামিতিক আলো এসে পরে। এখানকার বেশিরভাগ বাড়ির রঙ সাদা। রঙিন অবকাঠামো নেই বললেই চলে। তবে রাতের বেলায় শহরের সাদা গম্বুজ-মিনার গুলো রঙিন আলোয় সাজানো হয়ে থাকে।
জনসংখ্যা
মাসকাটে বসবাসরত মোট মানুষের সংখ্যা প্রায় ৮ লক্ষ। এখানকার প্রধান ধর্ম ইসলাম।
অর্থনৈতিক অবস্থা
পুরাতন মাসকাটের অর্থনীতি প্রধানত পর্যটন শিল্পের উপর নির্ভরশীল। এখানে প্রতিবছর অনেক পর্যটক আসেন শহরের প্রাচীন নিদর্শগুলো দেখতে।
পর্যটন
পুরাতন মাসকাট শহরটি পর্যটকদের জন্য আকর্ষণের অনেক কিছুই রয়েছে। শহরের ইতিহাস ও ঐতিহ্যের কারণে সে নিজেও একটি আকর্ষণের কেন্দবিন্দু।
২) আল সাইদিয়া রাস্তাঃ এই রাস্তা ৫ কিলমিটার দীর্ঘ। এই রাস্তার পাশেই আল আলম প্রাসাদ অবস্থিত। এছাড়া মজলিস আস সূরা ভবন, বাইত আল জুবায়ের জাদুঘর ইত্যাদি অবস্থিত। রাস্তার দুই পাশের নয়ানভিরাম দৃশ্য পর্যটকদের আকৃষ্ট করে।
৩) বাইত আল জুবায়েরঃ পুরাতন মাসকাট শহরের অন্যতম সমৃদ্ধ জাদুঘর। এখানে প্রাচিনকালে ব্যবহৃত অস্ত্রের সংগ্রহ আছে। এছাড়া ওমানের প্রাচীন গৃহস্থালী সামগ্রী, পোশাক ইত্যাদি সংগ্রহ করে রাখা আছে। ১৯৯৮ সালে পর্যটকদের জন্য খুলে দেওয়া হয়।
৪) আল জালালি দুর্গঃ পুর্তগিজদের তৈরি দুর্গ। ১৬ শতকে আল আলম প্রাসাদের পাশে তৈরি করা হয়েছিলো। অটোমান সেনাবাহিনীর হাত থেকে রক্ষা পাওয়ার জন্য তারা সমুদ্রের তীর ঘেষে এই দুর্গ নির্মাণ করেছিলো।
৫) আল মিরানি দুর্গঃ এটিও পুর্তগিজদের তৈরি দুর্গ। ১৬ শতকে আল আলম প্রাসাদের পাশে তৈরি করা হয়েছিলো। ১৫৫২ সালে অটোমান সেনাবাহিনী পুরাতন মাসকাট শহর দখল করে নেয়। তারপর এই দুর্গ নির্মাণ করা হয়।
৬) মাসকাত গেট জাদুঘরঃ আল সাইদিয়া রাস্তার পাশে অবস্থিত এই জাদুঘরে নিওলিথিক যুগ থেকে বর্তমান পর্যন্ত ওমানের ইতিহাস প্রদর্শিত হয়। ২০০০ সালে জাদুঘরটি পর্যটকদের জন্য খুলে দেওয়া হয়।
৭) জাতীয় জাদুঘরঃ এটি ওমানের জাতীয় জাদুঘর। ২০১৩ সালে রাজকীয় ফরমান জারী করে এটি তৈরি করা হয় ও ২০১৬ সালে পর্যটকদের জন্য খুলে দেওয়া হয়। প্রাগঐতিহাসিক যুগে ওমানে মানব বসতির অস্তিত্ব ছিলো, তার কিছু নিদর্শ্ন এখানে আছে। এর আয়ত্ন প্রায় ১৩,০০০ বর্গ কিলোমিটার।
৮) ওমানি ফরাসি যাদুঘরঃ ওমান-ফ্রান্স সম্পর্কের অনেক কিছু এখানে প্রদর্শিত হয়। ফ্রান্সের সাবেক এক দূতের বাস ভবনে এই জাদুঘর তৈরি করা হয়েছিলো।
৯) মেরিনা বন্দর আল রওযাঃ এটি পুরাতন মাসকাটের একটি বন্দর।
১০) আল খোর মসজিদঃ আল মিরানি দুর্গের পাশে এই মসজিদটি একইসাথে আরব, পারস্য ও ভারতীয় স্থাপত্যকলার মিশ্রনে বানানো হয়েছে। মসজিদটিতে অনেক রঙের সমাহার লক্ষ্য করা যায়। সাধারণত পুরাতন মাসকাটে ভবন নির্মাণে শুধুমাত্র সাদা রঙের আধিক্য দেখা যায়।
১১) রিয়াম পার্কঃ রিয়াম পার্কটি মাসকাট ও মুত্রাহর মধ্যবর্তী স্থানে অবস্থিত। এখানে সবুজ গাছপালা আছে এবং বাচ্চাদের জন্য একটি খেলার মাঠও আছে। ১৬৪৮ সালে পর্তুগিজদের সাথে এখানে একটি শান্তিচুক্তি সাক্ষরিত হয়েছিলো।
১২) পর্যবেক্ষণ টাওয়ারঃ প্রাচীন শহরের অন্যতম নিদর্শন ও পর্যটকদের জন্য আকর্ষনীয় হলো এই পর্যবেক্ষণ টাওয়ার। প্রাচীনকালে এই সব টাওয়ার থেকে সমুদ্রপথ পাহারা দেওয়া হতো।
আজিজ কোর্ট ইম্পেরিয়াল
আজিজ কোর্ট ইম্পেরিয়াল হল চট্টগ্রামের একটি গগনচুম্বী অট্টালিকা যেটি শহরের আগ্রাবাদে অবস্থিত। ভবনটির উচ্চতা ১১২ মিটার ও এটি বত্রিশতলা বিশিষ্ট। ভবনটির নির্মাণকাজ ২০১৪ সালে শুরু হয় এবং ২০১৭ সালে ইমারতটির নির্মাণকাজ সম্পন্ন হয়। ভবনটি চট্টগ্রামের সবচেয়ে উচ্চতম ভবন এবং বাংলাদেশের পঞ্চম উচ্চতম ভবন।
ব্যবসায় বিদ্যা
ব্যবসায় বিদ্যা (Business Studies) একটি উচ্চশিক্ষায়তনিক পাঠ্য বিষয়। এই শাস্ত্রটিতে হিসাববিজ্ঞান, অর্থায়ন ও ব্যাংকিং, ব্যবসায় সংগঠন ও ব্যবস্থাপনা, বিপণন, অর্থনীতি, পরিসংখ্যান এবং কোনো কোনো ক্ষেত্রে ভূগোল নামক বিষয়গুলোর সম্মিলন রয়েছে।
বাংলাদেশে ব্যবসায় বিদ্যা
বাংলাদেশে এই উচ্চশিক্ষায়তনিক পাঠ্যবিষয়টি "ব্যবসায় শিক্ষা" নামেই বেশি পরিচিত। বাংলাদেশে যে তিনটি বিভাগ নিম্ন মাধ্যমিক ও উচ্চ মাধ্যমিক স্তরে পড়ানো হয়,ব্যবসায় শিক্ষা বিভাগটি তার মধ্যে অন্যতম। বাংলাদেশে ব্যবসায় শিক্ষা নামক বিভাগটি সাধারণত নিম্ন মাধ্যমিক স্তর থেকে পড়ানো হয়ে থাকে। বাংলাদেশে নিম্ন-মাধ্যমিক পর্যায় থেকে ব্যবসায় শিক্ষা পাঠদান কার্যক্রম শুরু হয়। উচ্চ-মাধ্যমিক এবং বিশ্ববিদ্যালয়ে উচ্চতর পর্যায়ের শিক্ষা কার্যক্রমেও ব্যবসায় শিক্ষা বিষয়ক আলাদা বিভাগ অনুযায়ী কার্যক্রম চালু রয়েছে।
অন্যান্য দেশে
অস্ট্রেলিয়া, আর্জেন্টিনা, আয়ারল্যান্ড, কানাডা, জিম্বাবুয়ে, তানজানিয়া, দক্ষিণ আফ্রিকা, নেপাল, নিউজিল্যান্ড, পাকিস্তান, বাংলাদেশ, ভারত, মালয়েশিয়া, যুক্তরাজ্য, শ্রীলঙ্কা, সুইডেন এবং হংকংয়ে মাধ্যমিক স্তরে, সেইসাথে অনেক দেশে বিশ্ববিদ্যালয় পর্যায়ে পড়ানো হয়ে থাকে।
জ্যাকসন, মিসিসিপি
জ্যাকসন বা আনুষ্ঠানিকভাবে পরিচিত সিটি অফ জ্যাকসন হ'ল ইউ.এস. স্টেট এর অন্তর্গত মিসিসিপির রাজধানী এবং সর্বাধিক জনবহুল শহর। এটি মিসিসিপির হিন্ডস কাউন্টির দুটি কাউন্টি আসন এর মধ্যে একটি এবং অপর আসনটি হল রেমন্ড। জ্যাকসন শহরের প্রায় ৩,০০০ একর (১২.১ কিমি^২) জমিতে অবস্থিত জ্যাকসন-মেদগার এভার্স আন্তর্জাতিক বিমানবন্দর। এটি প্রধানত র‌্যাঙ্কিন কাউন্টি এবং ম্যাডিসন কাউন্টি এর একটি ছোট অংশ জুড়ে গঠিত। ২০১৯ সালে নগরীর জনসংখ্যা ছিল ১৬০,৬২৮ অথচ ২০১০ সালে ছিল ১৭৩,৫১৪ জন। অর্থাৎ পরে জনসংখ্যা কমেছিল। শহরটি পার্ল নদীর উপরে  মিসিসিপির বৃহত্তর জ্যাকসন প্রেইরি অঞ্চলে অবস্থিত।
একটি নতুন রাজ্যের রাজধানী হিসাবে ১৮২১ সালে প্রতিষ্ঠিত শহরটির নাম জেনারেল অ্যান্ড্রু জ্যাকসন এর নামানুসারে করা হয়েছিল। ১৮১২ সালের যুদ্ধের সময় নিউ অরলিন্সের যুদ্ধ -এ তাঁর ভূমিকার জন্য তাঁকে এইভাবে সম্মানিত করা হয়েছিল এবং পরে তিনি মার্কিন রাষ্ট্রপতিও হয়েছিলেন। ১৮৬৩ সালে আমেরিকান গৃহযুদ্ধ এর সময় নিকটবর্তী ভিক্সবার্গের যুদ্ধ অনুসরণে জেনারেল উইলিয়াম টেকামসেহ শেরম্যান এর নেতৃত্বে ইউনিয়ন বাহিনী জ্যাকসনের অবরোধ করে এবং পরে শহরটিকে পুড়িয়ে দেওয়া হয়।
১৯২০ এর দশকে এই অঞ্চলে একটি অনুমানমূলক প্রাকৃতিক গ্যাস নিষ্ক্রমণের প্রচারে জ্যাকসন মেরিডিয়ান-কে ছাড়িয়ে রাজ্যের সর্বাধিক জনবহুল শহর হয়ে ওঠে। এখানে ব্লুজ, গসপেল, লোক সংগীত এবং জ্যাজ এর বহু বিশিষ্ট সংগীতজ্ঞ বাস করেন।
জ্যাকসন হল জ্যাকসন, মিসিসিপি মেট্রোপলিটন পরিসংখ্যান অঞ্চলে এর আশ্রয়স্থল। এটি রাজ্যের দ্বিতীয় বৃহত্তম মহানগর অঞ্চল। কারণ উত্তর মিসিসিপিতে চারটি কাউন্টি হ'ল মেমফিস মহানগরীর অংশ বিশেষ। ২০১৯ সালের জনসংখ্যা আনুমানিক ৫৯৫,০০০ এবং মেট্রোপলিটন জ্যাকসনে মিসিসিপি জনসংখ্যার প্রায় এক-পঞ্চমাংশ লোক বাস করেন।
নেটিভ আমেরিকান
মার্কিন সরকারের চাপে চকতাও আদিবাসী আমেরিকানরা মিসিসিপি নদীর পূর্বদিকে তাদের সমস্ত জমি থেকে ১৮৩০ সালের পরে বেশ কয়েকটি চুক্তির অধীনের শর্ত অনুসারে নিজেদের অপসারণে সম্মত হয়। যদিও চকতাও জনগণের বেশিরভাগ অংশ ইন্ডিয়ান অঞ্চল তথা বর্তমান সময়ের ওকলাহোমায় অন্য পাঁচ সভ্য উপজাতির সহ চলে গিয়েছিল। একটি উল্লেখযোগ্য অংশ ডান্সিং র‌্যাবিট ক্রিক চুক্তি-এর একাদশ অনুচ্ছেদের উদ্ধৃতি মেনে তাঁদের জন্মভূমিতেই থাকা বেছে নিয়েছিলেন। তাঁরা তাদের উপজাতির সদস্যপদ ছেড়ে দিয়ে সময়কালে রাষ্ট্রের ও মার্কিন যুক্তরাষ্ট্রের নাগরিক হয়ে ওঠেন। এখন মিসিসিপির বেশিরভাগ চকতাও পুনর্গঠিত হয়ে ফেডারাল স্বীকৃত চকতাও ইন্ডিয়ানের মিসিসিপি ব্যান্ড এর অংশ হয়েছেন। তাঁরা রাজ্য জুড়ে বেশ কয়েকটি সংখ্যাগরিষ্ঠ-ইন্ডিয়ান সম্প্রদায় অধ্যুসিত স্থানে বাস করেন। বৃহত্তম চকতাও সম্প্রদায়টির বাস জ্যাকসনের উত্তর-পূর্ব দিকে।
পেরিন চন্দ্র
পেরিন ভরুচা চন্দ্র (২ অক্টোবর, ১৯১৮ - ৭ জানুয়ারি, ২০১৫) ছিলেন একজন ভারতীয় লেখিকা, সাম্যবাদী, মুক্তিযোদ্ধা এবং শান্তিকর্মী। তিনি স্নায়ুযুদ্ধের পুরো সময় জুড়ে শান্তি ও শান্তিপূর্ণ সংঘাত সমাধানের ক্ষেত্রে এক অবিচ্ছেদ্য ভূমিকা পালন করেছিলেন।
জীবনক্রম
পেরিন ভরুচা ১৯১৮ সালের ২ অক্টোবর তৎকালীন ব্রিটিশ ভারতের (বর্তমান পাকিস্তানের) বেলুচিস্তানের চমন শহরের জন্মগ্রহণ করেছিলেন।
তার পিতা লে. কর্নেল ফিরোজ বাইরামজি ভরুচা ছিলেন একজন ব্রিটিশ ভারতীয় সেনা চিকিৎসক এবং পরে লাহোরের সার্জন জেনারেল।
বৈজ্ঞানিক সমাজতন্ত্রের বিশ্বাসী ভরুচা বিশ্ব শান্তি পরিষদের (ওয়ার্ল্ড পিস কাউন্সিল) প্রাক্তন চেয়ারম্যান রমেশ চন্দ্রকে বিয়ে করেছিলেন (এবং পরে বিবাহবিচ্ছেদ করেছিলেন)। তার পুত্র ফিরোজ একজন সাংবাদিক এবং পুত্রবধু চণ্ডিতা মুখোপাধ্যায় একজন ডকুমেন্টারি চলচ্চিত্র নির্মাতা ও সক্রিয়কর্মী।
স্বাধীনতা পরবর্তী কাজ
তিনি বরিষ্ঠ সমাজতান্ত্রিক নেতা অজয় ঘোষ, ভারতের দ্বাদশ প্রধানমন্ত্রী ইন্দ্র কুমার গুজরাল, ভারতের প্রাক্তন স্বরাষ্ট্রমন্ত্রী ইন্দ্রজিৎ গুপ্ত এবং ওয়ার্ল্ড পিস কাউন্সিলের সাধারণ সম্পাদক ও সভাপতি রমেশ চন্দ্রের মতো বহু পদপ্রদর্শকের ঘনিষ্ঠ সহযোগী ছিলেন। পেরিন অল ইন্ডিয়া পিস অ্যান্ড সলিডারিটি অর্গানাইজেশনের (এআইপিএসও) নেতৃত্বে ছিলেন এবং নয়াদিল্লির কার্যালয়ের বাইরের বিভিন্ন কাজের সমস্ত বিষয়ে তিনি ছিলেন।
মৃত্যু
তার মৃত্যুতে বিস্তীর্ণ সমাজ এবং বিশ্বজুড়ে বিভিন্ন নেতা ও কমিউনিস্টরা শোক প্রকাশ করেছিলেন। ৯৯ বছর বয়সে দীর্ঘ অসুস্থতার পরে ২০১৫ সালের জানুয়ারিতে তিনি মারা যান। তার শেষ ইচ্ছা অনুযায়ী তার মরদেহ মুম্বইয়ের গ্রান্ট মেডিকেল কলেজে দান করা হয়েছিল। গ্রান্ট মেডিকেল কলেজে তার বাবা চিকিৎসাবিজ্ঞান নিয়ে অধ্যয়ন করেছিলেন।
চিন্তামণি ঘোষ
চিন্তামণি ঘোষ (জন্ম: ১৮৪৪ - মৃত্যু: ১১ আগস্ট ১৯২৮) একজন বাঙালী মুদ্রণ শিল্প বিশেষজ্ঞ ও ব্যবসায়ী।
প্রথম জীবন
চিন্তামণি ঘোষের জন্ম হয় হাওড়া জেলার বালি গ্রামে। পিতার কর্মস্থল বারাণসীতে তার শিক্ষা আরম্ভ হয়।
কর্মজীবন
তের বছর বয়সে পিতা মারা যাওয়ার পরে তিনি এলাহাবাদের ইংরেজি সংবাদপত্র "পাইওনিয়র"-এর অফিসে চাকরি গ্রহণ করেন। মুদ্রণ যন্ত্রের কাজ এইসময় বিশেষভাবে তার শিক্ষা ও গবেষণার বিষয় হয়ে ওঠে। কুড়ি বছর বয়সে তিনি সরকারের মেল সার্ভিস বিভাগে অল্পকালের জন্য চাকরি করেন এবং পরে সরকারেরই হাওয়া অফিসে চাকরি নিয়ে হেড ক্লার্ক পদে উন্নীত হন এবং অবসর গ্রহণ করেন ১৮৮৪ খ্রিষ্টাব্দে এলাহাবাদের সৈন্যবিভাগ থেকে তিনি একটি হ্যান্ড প্রেস কিনে "ইন্ডিয়ান প্রেস" নামের মুদ্রণপ্রতিষ্ঠান স্থাপন করেন। ১৯১০ খ্রীষ্টাব্দে উত্তর প্রদেশে তিনিই প্রথম শক্তিচালিত মুদ্রণযন্ত্রের প্রবর্তন করেন। লিথোগ্রাফি পদ্ধতিতে মুদ্রণ তিনিই প্রথম আরম্ভ করেন। ভাষাবিদ, পণ্ডিত দীনেশচন্দ্র সেন রচিত "বঙ্গভাষা ও সাহিত্য", রবীন্দ্রনাথের বহু গ্রন্থ, অবনীন্দ্রনাথ প্রমুখ শিল্পীদের বহুবর্ণ চিত্র এবং কিছুদিনের জন্য রামানন্দ চট্টোপাধ্যায় সম্পাদিত "প্রবাসী" এলাহাবাদে তার ছাপাখানায় মুদ্রিত হত। ১৯১০ খ্রিষ্টাব্দে "সরস্বতী" নামে একটি হিন্দি পত্রিকা প্রতিষ্ঠা করে তিনি হিন্দী সাহিত্যের উন্নয়ন ও প্রচারে বিশেষ সহায়তা করেন।
মৃত্যু
১৯২৮ খ্রিষ্টাব্দের ১১ আগস্ট এলাহাবাদে চিন্তামণি ঘোষের মৃত্যু হয়।
চুয়াডাঙ্গা সরকারি কলেজ
চুয়াডাঙ্গা সরকারি কলেজ বাংলাদেশের চুয়াডাঙ্গা জেলার একটি ঐতিহ্যবাহী শিক্ষাপ্রতিষ্ঠান। চুয়াডাঙ্গা শহরের অভ্যন্তরে সুন্দর ও মনোরম পরিবেশে প্রায় ১৮ একর জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত এবং বাংলাদেশের সরকারী ৩০ টি কলেজের মধ্যে অন্যতম। আগস্ট ১, ১৯৬২ সালে কলেজটি প্রতিষ্ঠা করা হয়।
প্রতিষ্ঠার ইতিহাস
বাংলাদেশের দক্ষিণ পশ্চিমাঞ্চলের সীমান্তবর্তী জেলা চুয়াডাঙ্গার প্রাণকেন্দ্রে ছায়া ঢাকা, পাখি ডাকা, শান্ত পরিবেশে চুয়াডাঙ্গা সরকারি কলেজ অবস্থিত। ১৯৬২ সালের ১ আগস্ট উদীয়মান মুষ্টিমেয় শিক্ষক, ছাত্র-ছাত্রী ও উৎসাহী জনগণের সহায়তায় চুয়াডাঙ্গা কলেজ প্রতিষ্ঠিত হয়। প্রথম অবস্থায় চুয়াডাঙ্গার ভি.জে. উচ্চ বিদ্যালয়ে উচ্চ মাধ্যমিক পর্যায়ের মানবিক ও বাণিজ্য শাখায় ২২ জন ছাত্র-ছাত্রী নিয়ে কলেজের কার্যক্রম শুরু হয়। ১৯৬৪ সালে কলা ও বাণিজ্য শাখায় স্নাতক কোর্স চালু করা হয়। বিজ্ঞান শাখায় ১৯৬৫ সালে উচ্চ মাধ্যমিক ও ১৯৬৮ সালে স্নাতক কোর্স চালু হয়। ১৯৭৯ সালের ৭মে কলেজটি জাতীয়করণ হয়। অত্র কলেজে ২০০৪-০৫ শিক্ষাবর্ষ থেকে অনার্স ও ২০১৪ সালে মাস্টার্স কোর্স চালু হয়।
চুয়াডাঙ্গা সরকারি কলেজ প্রায় ১৮ একর জমির উপর প্রতিষ্ঠিত। কলেজের বর্তমান ছাত্র-ছাত্রীর সংখ্যা ২২,৭৫৩ জন কলেজটিতে ৮টি ভবন এবং বিভিন্ন বিভাগের জন্য ভিন্ন ভিন্ন আধুনিক কম্পিউটার ল্যাব আছে। এছাড়াও প্রতিটি বিভাগের জন্য আলাদা আলাদা আধুনিক গ্রন্থাগার আছে। দৃষ্টিনন্দন একটি সুবিশাল খেলার মাঠ ও একটি সুন্দর পুকুর আছে। ১টি চারতলা ছাত্র হোস্টেল ও একটি পাঁচতলা ছাত্রী হোস্টেল আছে। ছেলে হোস্টেলে প্রায় ১০০ জন ছাত্র থাকে। কলেজ চত্বরে চুয়াডাঙ্গার কেন্দ্রীয় শহীদ মিনার অবস্থিত।
জমির পরিমাণ
চুয়াডাঙ্গা সরকারি কলেজের মোট জমির পরিমাণ ১৮ একর।
মোট ছাত্র-ছাত্রীর সংখ্যা
চুয়াডাঙ্গা সরকারি কলেজর মোট ছাত্র-ছাত্রীর সংখ্যা ১২,৫৮৬ জন।
মোট শিক্ষক সংখ্যা
৭৪ জন শিক্ষক দ্বারা চুয়াডাঙ্গা সরকারি কলেজের কৃষিশিক্ষা, কম্পিউটারশিক্ষা, উদ্ভিদবিদ্যা, প্রাণিবিদ্যা, রসায়ন,	বাংলা, ইংরেজি, অর্থনীতি, রাষ্ট্রবিজ্ঞান, দর্শন, ইসলামের ইতিহাস ও সংস্কৃতি, ইতিহাস, ব্যবস্থাপনা ও হিসাববিজ্ঞান, বাংলা, অর্থনীতি, রাষ্ট্রবিজ্ঞান, ইসলামের ইতিহাস ও সংস্কৃতি ও হিসাববিজ্ঞান ক্লাস সমূহ পরিচালনা করা হয়।
স্বেচ্ছাসেবক সংগঠনসমূহ
বিএনসিসি, রোভার, রেডক্রিসেন্ট, টিটিএইচ।
অডলি মিলার
অডলি মন্তাগু মিলার (Audley Miller; জন্ম: ১৯ অক্টোবর, ১৮৬৯ - মৃত্যু: ২৬ জুন, ১৯৫৯) গ্লুচেস্টারশায়ারের ওয়েস্টবারি-অন-ট্রাইমের ব্রেনট্রি এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ ক্রিকেটে মেরিলেবোন ক্রিকেট ক্লাবের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম-ফাস্ট বোলিংয়ে পারদর্শী ছিলেন অডলি মিলার।
খেলোয়াড়ী জীবন
১৮৯৫-৯৬ মৌসুম থেকে ১৯০৩ সাল পর্যন্ত অডলি মিলারের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন অডলি মিলার। ১৩ ফেব্রুয়ারি, ১৮৯৬ তারিখে পোর্ট এলিজাবেথে স্বাগতিক দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।
১৮৯৫-৯৬ মৌসুমে ইংরেজ দলের সাথে দক্ষিণ আফ্রিকা গমন করেন। সফরকারী ঐ দলটি মূলতঃ মাইনর কাউন্টি কিংবা ক্লাব ক্রিকেটের সেরা খেলোয়াড়দের নিয়ে গঠন করা হয়েছিল। তন্মধ্যে, দলের খুব কমসংখ্যক খেলোয়াড়ই প্রথম-শ্রেণীর ক্রিকেটের সাথে যুক্ত ছিলেন। পরবর্তীকালে ঐ খেলাগুলো টেস্টের মর্যাদাপ্রাপ্ত হয়। মিলারও ঐ সফরে দলের অন্যতম অনিয়মিত প্রথম-শ্রেণীর ক্রিকেটার ছিলেন। ফেব্রুয়ারি, ১৮৯৬ সালে পোর্ট এলিজাবেথে অনুষ্ঠিত টেস্টে অভিষেক ঘটার পাশাপাশি প্রথম-শ্রেণীর ক্রিকেটে অভিষেক ঘটে অডলি মিলারের। ৪ ও ২০ রান তুলে উভয় ইনিংসে অপরাজিত ছিলেন তিনি। জর্জ লোহম্যানের ৭/৩৮ ও ৮/৭ বোলিংয়ের কল্যাণে সফরকারীরা খুব সহজেই ২৮৮ রানে বড়ো ব্যবধানে জয় তুলে নেয়। প্রসঙ্গত লোহম্যান হ্যাট্রিক করেছিলেন।